Reba sê Starlight: A Poetry Collection, wat uit 36 gedigte bestaan, is op 25 Januarie deur ’n Britse uitgewer, Olympia Publishers, uitgereik en word wêreldwyd bemark.
Sy sê die gedigte is meestal deur haar eie lewe geïnspireer. Sy het gedigte begin skryf toe sy 11 was.
“Dit was moeilik om by die skool in te pas, so ek het skryf as ’n kreatiewe uitlaatklep gebruik. Ek het nooit gedink dat dit so ’n groot impak op my lewe sou hê nie.
“Ek is bly ek het my potensiaal ontdek en die kans aangegryp. Ek wil hê almal wat die boek lees, moet dieselfde doen.”
Haar Engels-onderwyser en haar pa het gedink die gedigte is so goed dat sy dit moet publiseer, en sy het op die internet na ’n uitgewer begin soek.